Նույն քանդակագործի մեկ այլ աշխատանքի՝ «Հայուհու» արձանի համար նախատեսված պայմանագիրը քաղաքապետարանի գլխավոր ֆինանսիստն այդպես էլ չէր գտել: Օգնության է գալիս գլխավոր ճարտարապետը: «Նախկին քաղաքապետը Արտուշ Պապոյանին այդ արձանի դիմաց չի վճարել՝ «բարթերի» սկզբունքով է վարվել: Ես չգիտեմ ինչ տիպի խոսակցություն է եղել իրանց միջեւ, բայց «Հայուհու» արձանի դիմաց Պապոյանը ստացավ քաղաքի Պատկերասրահի շենքը՝ որպես սեփականություն, որն էլ հետագայում վարձակալությամբ տրվեց խանութատերերի»,-ասում է Հենրիկ Գասպարյանը: